മുട്ടില് മരംമുറി: ഉത്തരവില് നിയമവകുപ്പിന്റെ ഉപദേശം തേടിയിരുന്നതായി മന്ത്രി പി.രാജീവ് തിരുവനന്തപുരം: മുട്ടില് മരംമുറി കേസുമായി ബന്ധപ്പെട്ട വിവാദമായ ഉത്തരവില് നിയമ വകുപ്പിന്റെ ഉപദേശം തേടിയിരുന്നതായി മന്ത്രി പി.രാജീവ് നിയമസഭയില് ചോദ്യോത്തരവേളയില് വ്യക്തമാക്കി. ഒരു ഉത്തരവ് പുറപ്പെടുവിക്കുമ്ബോള് സാധാരണ ഗതിയില് നിയമ വകുപ്പിന്റെ അനുമതി തേടേണ്ടതില്ല. നിയമത്തെയും ചട്ടത്തെയും അടിസ്ഥാനമാക്കി അതാത് ഭരണവകുപ്പുകള് ആണ് സര്ക്കാര് ഉത്തരവ് പുറപ്പെടുവിക്കുന്നത്. അത്തരത്തില് ഈ ഉത്തരവിലും നിയമവകുപ്പിന്റെ അനുമതി തേടിയിട്ടില്ല. അതുകൊണ്ട് അത് തെറ്റല്ല. ഉത്തരവ് റദ്ദാക്കുന്ന ഘട്ടത്തിലാണ് നിയമവകുപ്പിന്റെ മുന്നിലെത്തിയത്. റദ്ദാക്കുന്ന ഉത്തരവിന്റെ നിയമസാധുത പരിശോധിച്ചു. നേരത്തെ ഇറക്കിയ ഉത്തരവ് നിയമാനുസൃതമല്ല. കരടുകൊണ്ട് ഈ പ്രശ്നം പരിഹാരിക്കാന് കഴിയില്ല. അതിന് വേണ്ടത് 64 ചട്ടത്തില് ഭേദഗതി വരുത്തുകയാണ് ചെയ്യേണ്ടത് എന്നായിരുന്നു നിയമവകുപ്പിന്റെ ഉപദേശം. ഇതിനെ അടിസ്ഥാനമാക്കി നിയമവകുപ്പിന്റെ ഉപദേശം പൂര്ണമായി നടപ്പിലാക്കികൊണ്ടാണ് റവന്യൂ വകുപ്പ് ഉത്തരവ് റദ്ദാക്കിയതെന്നും അദ്ദേഹം വിശദമാക്കി.The post മുട്ടില് മരംമുറി: ഉത്തരവില് നിയമവകുപ്പിന്റെ ഉപദേശം തേടിയിരുന്നതായി മന്ത്രി പി.രാജീവ് first appeared on MalayalamExpressOnline.